Fran Perea i La Cabra Mecánica posen la nota musical a les Festes d'Alaquàs
11/09/2006 13:14:00

# Fran Perea i La Cabra Mecánica posen la nota musical a les Festes d'Alaquàs

*   11/09/2006 13:14:00
*   [Imprimir](#)
*   Compartir
*    https://www.alaquas.org/documento.asp?id\_do=9899

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9899%2F1&title=Ajuntament%20d%27Alaqu%C3%A0s.%20Prensa.Fran%20Perea%20i%20La%20Cabra%20Mec%C3%A1nica%20posen%20la%20nota%20musical%20a%20les%20Festes%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9899/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9899/9899_Form_4.jpg)](https://www.alaquas.org/ficheros/documentos/2006/2/9899/9899_Form_10.jpg "<a href='https://www.alaquas.org/ficheros/documentos/2006/2/9899/9899_Form_10.jpg' target=_blank><i class='fa fa-external-link' aria-hidden='true'></i>.Fran Perea i La Cabra Mecánica posen la nota musical a les Festes d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9899&idioma=1&autotraduce=0)

Els concerts van tindre lloc el dissabte 9 a les 23 hores

Les veïnes i veïns d'Alaquàs van poder gaudir el passat dissabte 9 de setembre amb el concert que Fran Perea i La Cabra Mecánica van oferir al Camp de Futbol del Terç d'Alaquàs. Els concerts s'emmarcaven dins de la programació musical que l'Ajuntament d'Alaquàs ofereix amb motiu de les Festes Majors. En primer lloc va actuar Fran Perea, qui va tindre com a convidat d'excepció durant la nit al seu company de repartiment a la pel·lícula "Los Managers" , l'actor Paco León. Ambdós van delectar al públic amb algunes de les cançons més destacades del film.

El malagueny Fran Perea va començar la seua carrera al món de l'espectacle com actor. A l'any 2001 va interpretar el personatge d'Hugo a la sèrie 'Al salir de clase' i, un any després, va actuar en dues obres de teatre, 'Fashion, feeling, music' i 'Amigos'. Però va ser la seua interpretació de Marcos, el fill major d'Antonio Resines a 'Los Serrano', la que va fer-lo conegut pel públic. A més d'aquest reconeixement, el personatge de Marcos li va donar l'oportunitat d'introduir-se al món de la música i gravar el disc 'La chica de la habitación de al lado'. L'èxit del disc, amb cançons com "Mi corazón" i "1 + 1 son siete", tema principal  de 'Los Serrano', va convertir el malagueny en un dels artistes revelacions del any. Al 2004 va embarcar-se en una gira que el va portar per tota la geografia espanyola; el resultat va ser el disc 'Fran Perea en concierto'.

En el 2005 Perea comença a treballar al seu següent disc, 'Punto y aparte', on col·laboren artistes reconeguts com l'argentí Coti, Dani d''El Canto del Loco', Pau Donés i 'M-Clan'. El passat mes de març va veure la llum el últim treball del malagueny, 'Singles, vídeos & otros puntos'.

En acabar l'actuació del jove Fran Perea va arribar el torn de La Cabra Mecánica, que es va donar a conèixer amb les cançons 'La lista de la compra', tema interpretat amb María Giménez, i 'No me llames iluso'. Però el grup s'havia format molt de temps abans, en l'any 1993, al barri de Lavapiés, de la mà de Miguel Ángel Hernando, més conegut com Lichis.

La música del grup és tot un gresol de ritmes i estils, des del rock fins a la rumba, passant pel son, el tango i el pas-doble. A això hem d'afegir unes lletres que narren històries quotidianes amb una bona dosi de crítica i humor intel·ligent i  àcid. Aquest peculiar estil es deixa veure en cada una de les cançons dels seus discs, 'Cuando me suenan las tripas', 'Vestidos de domingo', 'Ni jaulas ni peceras' i 'Hotel Lichis'.  
   
Aquest estiu tant La Cabra Mecánica com Fran Perea estan recorrent tot el país amb les seues gires i la ciutat d'Alaquàs ha estat el punt d'encontre on ambdues formacions delectaren el públic amb les seues cançons.